text: # Nò̤-ā Huŏng-ciŭ
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Nò̤-ā Huŏng-ciŭ  (挪亞方舟, hĕ̤k-chiā siā có̤ „諾亞方舟“, iâ cêu-sê „Nŏk-ā huŏng-ciŭ“), iâ hô̤ lā̤ Nò̤-ā Duâi Sùng (挪亞大船), sê «Séng-gĭng» diē-sié Ià-huò-huà Siông-dá̤ gó̤ Nò̤-ā kī gì siŏh ciáh iā duâi gì sùng. Áng «Séng-gĭng» gì gōng-huák, sié-gái huák-sĕng duâi-hùng-cūi gì sèng-âu, Nò̤-ā siŏh chió nè̤ng gâe̤ng iā sâ̤ dông-ŭk, sĭk-ŭk mĭng diŏh sùng gà̤-dēng, gó-chṳ̄ dŭ mò̤ dâi-gié.
  
  ## Gó-sê̤ṳ
  «Cháung-sié Gé» gōng，Siông-dá̤ káng-giéng duâi-dê gà̤-dēng dó̤-ché̤ṳ dŭ-sê nè̤ng lā̤ có̤ ngài dâi, páh-sáung có̤ kă̤-cūi gé̤ṳh ĭ dṳ̀ kó̤.
  1IÀ-HUÒ-HUÀ gâe̤ng Nò̤-ā gōng, Lŏ̤h ciā sié-dô̤i dṳ̆ng-găng, Nguāi giéng nṳ̄ sê ngiê-ìng diŏh Nguāi méng-sèng; nṳ̄ dăng gâe̤ng nṳ̄ siŏh chió nè̤ng, dŭ siông duâi sùng.
  Ĭ bô huák-hiêng ô siŏh-ciáh hô̤ lā̤ Nò̤-ā gì, sê ngiê-ìng (義人). Cêu gó̤ ĭ có̤ Huŏng-ciŭ, iâ cêu-sê siŏh-ciáh duâi-duâi gì sùng.
  2Găi-dŏng gēng táh-gáik gì tàu-săng, gē̤ng chék tàu, mō̤ chék tàu; mâ̤ táh-gáik gì tàu-săng, mō̤ gē̤ng lâng tàu; 3tiĕng lā̤ gì cēu iâ dái gē̤ng chék tàu, mō̤ chék tàu: ī-dé làu ciā cṳ̄ng-lôi lŏ̤h dê siông.
  Dái lā̤ ĭ lâu-mā-giāng gâe̤ng gáuk-cṳ̄ng tàu-săng, cēu-giāng kók Duâi Sùng lā̤, sū-iū dông-ŭk dŭ diŏh ô gē̤ng ô mō̤.
  6Dŏng hùng cūi céng ciā dê sì-hâiu, Nò̤-ā ī-gĭng lĕ̤k báh huói. 7Nò̤-ā cêu gâe̤ng muō giāng, lièng sĭng-mô, dŭ siông kó̤ duâi sùng, biê ciā hùng cūi. 8Táh-gáik gì tàu-săng gâe̤ng mâ̤ táh-gáik gì tàu-săng, buŏi cēu gâe̤ng bà dê-dău gáuk cṳ̄ng tè̤ng-ngiê, 9mō̤ gē̤ng sŏng puói, dŭ gṳ̆ng Nò̤-ā diē kó̤ duâi sùng lā̤, ciéu Siông-Dá̤ sū mêng gì uâ. 10Guó chék nĭk hâiu, hùng cūi céng ciā dê.
  Duâi Sùng cá có̤ hō̤, chṳ̄-káik có̤ kă̤-cūi. 
  18Cūi sié lŏ̤h dê siông muōng dōng muōng gèng; sùng lŏ̤h cūi méng pù lì pù kó̤. 19Cūi sié lŏ̤h dê siông dōng dīng gèng; puō tiĕng hâ gèng săng dŭ céng kó̤. 20Cūi sié gèng kó̤ săng, siŏh dâung ngô chióh; săng liāng dŭ mĭk kó̤. 21Huàng ô háik-ké uăk diŏh dê siông gì buŏi cēu, tàu-săng, iā-séu, gâe̤ng bà dê-dău gì tè̤ng-ngiê, lièng nè̤ng dŭ céng sī. 22Dâi-huàng diŏh dă dê lā̤ ô pé â̤ tŭng hù-ngék gì ké, lūng-cūng dŭ sī. 23Diŏh dê méng gì cé̤ṳng sĕng, cê̤ṳ nè̤ng gáu lĕ̤k hé̤ṳk, tè̤ng-ngiê, tiĕng lā̤ gì cēu, dŭ miĕk-uòng: mì-dŭk Nò̤-ā gâe̤ng cà̤ diŏh sùng lā̤ gì, dŭ làu ĭ uăk miâng.
  Dṳ̀ lā̤ Duâi Sùng diē-sié gì uăk-miâng, bék gì dŭ sī lāu.
  
  ## Gŏ̤-ké̤ṳk
  Mā-lài-să̤-ā Sĭ-bŭ ô siŏh-dà̤ Hók-ciŭ-gŏ̤, gī-niêng ciā gó-sê̤ṳ, cêu hô̤ lā̤ «Nŏk-ā huŏng-ciŭ». Gŏ̤ sê cūng-kuāng chióng gì:
  Dŏng-sì Nŏk-ā, sê gó̤ ngiê-ìng;
  
  (當時諾亞, 是個義人)
  
  Séng Ció dék uâ, ê̤ṳ-bê huŏng-ciŭ.
  
  (信主的話, 豫備方舟)
  
  Siŏh-gă báik-kēu, uòng-ciòng dáik-géu;
  
  (蜀家八口, 完全得救)
  
  Ĭ dék hâiu-iô, liù-diòng ngô-duâi-ciŭ.
  
  (伊的後裔 流傳五大洲)
  
  ## Muōi-ció
  1. ↑  „大“ cê, ô tĕ̤k „duâi“ gì, iâ ô tĕ̤k „dâi“ gì.
title: Nò̤-ā Huŏng-ciŭ
wikitext: {{twinLAT|挪亞方舟}}
  [[File:Dove Sent Forth from the Ark.png|thumb|right|Nò̤-ā Huŏng-ciŭ]]
  '''Nò̤-ā Huŏng-ciŭ'''  (挪亞方舟, hĕ̤k-chiā siā có̤ „諾亞方舟“, iâ cêu-sê „Nŏk-ā huŏng-ciŭ“), iâ hô̤ lā̤ '''Nò̤-ā Duâi Sùng''' (挪亞大船)<ref>{{cite book|chapterurl=https://wikisource.org/wiki/S%C3%A9ng-g%C4%ADng/Ch%C3%A1ung-si%C3%A9_G%C3%A9/7|title=Séng-gĭng|chapter=Cáung-sié Gé Dâ̤ 7 Ciŏng |via=Mì-gĭ Ùng-kó̤}}</ref>, sê «[[Séng-gĭng]]» diē-sié [[Ià-huò-huà]] Siông-dá̤ gó̤ [[Nò̤-ā]] kī gì siŏh ciáh iā duâi gì sùng. Áng «Séng-gĭng» gì gōng-huák, sié-gái huák-sĕng [[duâi-hùng-cūi]] gì sèng-âu, Nò̤-ā siŏh chió nè̤ng gâe̤ng iā sâ̤ dông-ŭk, sĭk-ŭk mĭng diŏh sùng gà̤-dēng, gó-chṳ̄ dŭ mò̤ dâi-gié.
  
  ==Gó-sê̤ṳ==
  {{wikisource|Séng-gĭng/Cháung-sié Gé/7}}
  «[[Cháung-sié Gé]]» gōng，[[Ià-huò-huà|Siông-dá̤]] káng-giéng duâi-dê gà̤-dēng dó̤-ché̤ṳ dŭ-sê nè̤ng lā̤ có̤ ngài dâi, páh-sáung [[duâi-hùng-cūi|có̤ kă̤-cūi]] gé̤ṳh ĭ dṳ̀ kó̤.
  
  <blockquote>''<small style="color:#0000ff;">1</small>IÀ-HUÒ-HUÀ gâe̤ng Nò̤-ā gōng, Lŏ̤h ciā sié-dô̤i dṳ̆ng-găng, Nguāi giéng nṳ̄ sê ngiê-ìng diŏh Nguāi méng-sèng; nṳ̄ dăng gâe̤ng nṳ̄ siŏh chió nè̤ng, dŭ siông duâi sùng.''</blockquote>
  
  Ĭ bô huák-hiêng ô siŏh-ciáh hô̤ lā̤ [[Nò̤-ā]] gì, sê ngiê-ìng (義人). Cêu gó̤ ĭ có̤ Huŏng-ciŭ, iâ cêu-sê siŏh-ciáh duâi-duâi gì sùng.
  
  <blockquote>''<small style="color:#0000ff;">2</small>Găi-dŏng gēng táh-gáik gì tàu-săng, gē̤ng chék tàu, mō̤ chék tàu; mâ̤ táh-gáik gì tàu-săng, mō̤ gē̤ng lâng tàu; <small style="color:#0000ff;">3</small>tiĕng lā̤ gì cēu iâ dái gē̤ng chék tàu, mō̤ chék tàu: ī-dé làu ciā cṳ̄ng-lôi lŏ̤h dê siông.''</blockquote>
  
  Dái lā̤ ĭ lâu-mā-giāng gâe̤ng gáuk-cṳ̄ng [[tàu-săng]], [[cēu-giāng]] kók Duâi Sùng lā̤, sū-iū dông-ŭk dŭ diŏh ô [[hṳ̀ng-séng|gē̤ng]] ô [[chṳ̀-séng|mō̤]].
  
  <blockquote>''<small style="color:#0000ff;">6</small>Dŏng hùng cūi céng ciā dê sì-hâiu, Nò̤-ā ī-gĭng lĕ̤k báh huói. <small style="color:#0000ff;">7</small>Nò̤-ā cêu gâe̤ng muō giāng, lièng sĭng-mô, dŭ siông kó̤ duâi sùng, biê ciā hùng cūi. <small style="color:#0000ff;">8</small>Táh-gáik gì tàu-săng gâe̤ng mâ̤ táh-gáik gì tàu-săng, buŏi cēu gâe̤ng bà dê-dău gáuk cṳ̄ng tè̤ng-ngiê, <small style="color:#0000ff;">9</small>mō̤ gē̤ng sŏng puói, dŭ gṳ̆ng Nò̤-ā diē kó̤ duâi sùng lā̤, ciéu Siông-Dá̤ sū mêng gì uâ. <small style="color:#0000ff;">10</small>Guó chék nĭk hâiu, hùng cūi céng ciā dê.''</blockquote>
  
  Duâi Sùng cá có̤ hō̤, chṳ̄-káik có̤ kă̤-cūi. 
  
  <blockquote>''<small style="color:#0000ff;">18</small>Cūi sié lŏ̤h dê siông muōng dōng muōng gèng; sùng lŏ̤h cūi méng pù lì pù kó̤. <small style="color:#0000ff;">19</small>Cūi sié lŏ̤h dê siông dōng dīng gèng; puō tiĕng hâ gèng săng dŭ céng kó̤. <small style="color:#0000ff;">20</small>Cūi sié gèng kó̤ săng, siŏh dâung ngô chióh; săng liāng dŭ mĭk kó̤. <small style="color:#0000ff;">21</small>Huàng ô háik-ké uăk diŏh dê siông gì buŏi cēu, tàu-săng, iā-séu, gâe̤ng bà dê-dău gì tè̤ng-ngiê, lièng nè̤ng dŭ céng sī. <small style="color:#0000ff;">22</small>Dâi-huàng diŏh dă dê lā̤ ô pé â̤ tŭng hù-ngék gì ké, lūng-cūng dŭ sī. <small style="color:#0000ff;">23</small>Diŏh dê méng gì cé̤ṳng sĕng, cê̤ṳ nè̤ng gáu lĕ̤k hé̤ṳk, tè̤ng-ngiê, tiĕng lā̤ gì cēu, dŭ miĕk-uòng: mì-dŭk Nò̤-ā gâe̤ng cà̤ diŏh sùng lā̤ gì, dŭ làu ĭ uăk miâng.''</blockquote>
  
  Dṳ̀ lā̤ Duâi Sùng diē-sié gì [[uăk-miâng]], bék gì dŭ [[sī]] lāu.
  
  ==Gŏ̤-ké̤ṳk==
  {{ external media
  | topic= Hók-ciŭ-gŏ̤ «Nŏk-ā huŏng-ciŭ»
  | align  = right
  | width  = 300px
  | video1 = [//www.youtube.com/watch?v=DY7IiAv8Lok lâu-nè̤ng cê-gă chióng], Sĭ-bŭ «Ôi-lī Bó̤» (衛理報) ció-biĕng Uòng Méng-lā̤ (黃孟禮) huák gì
  | video2 = [//www.youtube.com/watch?v=cPYv9lqF2wA Cà̤ chióng]}}
  [[Mā-lài-să̤-ā]] [[Sĭ-bŭ]] ô siŏh-dà̤ Hók-ciŭ-gŏ̤, gī-niêng ciā gó-sê̤ṳ, cêu hô̤ lā̤ «Nŏk-ā huŏng-ciŭ». Gŏ̤ sê cūng-kuāng chióng gì:
  <poem>
  Dŏng-sì Nŏk-ā, sê gó̤ ngiê-ìng;
  (當時諾亞, 是個義人)
  Séng Ció dék uâ, ê̤ṳ-bê huŏng-ciŭ.
  (信主的話, 豫備方舟)
  Siŏh-gă báik-kēu, uòng-ciòng dáik-géu;
  (蜀家八口, 完全得救)
  Ĭ dék hâiu-iô, liù-diòng ngô-duâi-ciŭ.
  (伊的後裔 流傳五大洲<ref group="Ció">„大“ cê, ô tĕ̤k „duâi“ gì, iâ ô tĕ̤k „dâi“ gì.</ref>)
  </poem>
  
  ==Muōi-ció==
  {{refbegin|1}}
  <references group="Ció" />
  {{refend}}
  
  ==Chăng-kō̤ cṳ̆-lâiu==
  {{Reflist}}
  [[分類:hók-ciŭ-uâ gì gŏ̤]]
  [[分類:gĭ-dók-gáu]]